ΕΛΛΗΝΙΚΑ

Apple Inc.
Συμφωνητικό άδειας χρήσης λογισμικού για το iTunes για Windows

Διαβάστε προσεκτικά αυτό το συμφωνητικό άδειας χρήσης λογισμικού («Άδεια χρήσης») πριν χρησιμοποιήσετε το λογισμικό της Apple.  Η χρήση του λογισμικού της Apple συνεπάγεται την αποδοχή των όρων της παρούσας Άδειας χρήσης. Αν δεν συμφωνείτε με τους όρους της παρούσας Άδειας χρήσης, μην χρησιμοποιήσετε το λογισμικό. Αν δεν συμφωνείτε με τους όρους της Άδειας χρήσης, μπορείτε να επιστρέψετε το λογισμικό Apple στο μέρος από όπου το προμηθευτήκατε για να λάβετε επιστροφή χρημάτων. Αν το λογισμικό Apple αποκτήθηκε με ηλεκτρονικό τρόπο, κάντε κλικ στη σχετική επιλογή «δεν συμφωνώ/απόρριψη». Για λογισμικό Apple που παρέχεται με την αγορά υλισμικού, πρέπει να επιστρέψετε ολόκληρο το πακέτο υλισμικού/λογισμικού προκειμένου να λάβετε επιστροφή χρημάτων. 

Σημαντική σημείωση: Στον βαθμό που αυτό το λογισμικό μπορεί να χρησιμοποιηθεί για την αναπαραγωγή υλικού, η άδεια χρήσης του σας παραχωρείται μόνο για την αναπαραγωγή υλικού που δεν προστατεύεται από πνευματικά δικαιώματα, υλικού για το οποίο κατέχετε πνευματικά δικαιώματα ή υλικού που είστε εξουσιοδοτημένοι ή έχετε εκ του νόμου την άδεια να αναπαραγάγετε. Στον βαθμό που αυτό το λογισμικό μπορεί να χρησιμοποιηθεί για απομακρυσμένη προσπέλαση μουσικών αρχείων για ακρόαση μεταξύ υπολογιστών, η απομακρυσμένη προσπέλαση μουσικής που προστατεύεται με πνευματικά δικαιώματα επιτρέπεται μόνο για νόμιμη προσωπική χρήση ή για άλλες νόμιμες χρήσεις. Αν δεν είστε βέβαιοι για το αν έχετε τη άδεια να αντιγράψετε ή να επιτρέψετε την πρόσβαση σε οποιοδήποτε υλικό, θα πρέπει να επικοινωνήσετε με το νομικό σας σύμβουλο. 

1. Γενικά. Το λογισμικό Apple και τυχόν λογισμικό τρίτων, η τεκμηρίωση και τυχόν γραμματοσειρές που συνοδεύουν την παρούσα Άδεια χρήσης, είτε βρίσκονται σε δίσκο, σε μνήμη μόνο για ανάγνωση (μνήμη ROM) ή σε οποιαδήποτε άλλη μορφή (αναφέρονται συλλογικά ως «Λογισμικό Apple»), σας παραχωρούνται, δεν σας πωλούνται, από την εταιρεία Apple Inc. («Apple») για χρήση υπό τους όρους της παρούσας Άδειας χρήσης και η Apple επιφυλάσσεται όλων των δικαιωμάτων που δεν σας παραχωρούνται ρητά. Οι όροι της παρούσας Άδειας Χρήσης θα διέπουν οποιεσδήποτε ενημερώσεις λογισμικού που παρέχει η Apple που αντικαθιστούν ή/και συμπληρώνουν το προϊόν αρχικού Λογισμικού Apple, εκτός αν μια τέτοια ενημέρωση συνοδεύεται από ξεχωριστή άδεια, στην οποία περίπτωση διέπουν οι όροι της συγκεκριμένης άδειας.  

Τα δικαιώματα πνευματικής ιδιοκτησίας και τίτλων κάθε περιεχομένου που εμφανίζεται από ή στο οποίο γίνεται πρόσβαση μέσω του Λογισμικού Apple ανήκει στον αντίστοιχο κάτοχο περιεχομένου. Το εν λόγω περιεχόμενο μπορεί να προστατεύεται από πνευματικά δικαιώματα ή άλλους νόμους και συνθήκες περί πνευματικής ιδιοκτησίας, και μπορεί να υπόκειται στους όρους χρήσης του τρίτου μέρους που παρέχει το εν λόγω περιεχόμενο. Η παρούσα Άδεια χρήσης δεν σας παραχωρεί κανένα δικαίωμα χρήσης τέτοιου περιεχομένου.

2. Χρήσεις επιτρεπόμενες από την Άδεια Χρήσης και περιορισμοί. 
Α. Σύμφωνα με τους όρους και τις προϋποθέσεις της παρούσας Άδειας χρήσης σάς παραχωρείται περιορισμένη, μη αποκλειστική άδεια να εγκαταστήσετε και να χρησιμοποιήσετε το Λογισμικό Apple. Στον βαθμό που το λογισμικό Apple μπορεί να χρησιμοποιηθεί για την αναπαραγωγή υλικού, η χρήση αυτή περιορίζεται στην αναπαραγωγή υλικού που δεν προστατεύεται από πνευματικά δικαιώματα, υλικού για το οποίο κατέχετε πνευματικά δικαιώματα ή υλικού που είστε εξουσιοδοτημένοι ή έχετε εκ του νόμου την άδεια να αναπαραγάγετε. Δεν επιτρέπεται η διάθεση του Λογισμικού Apple μέσω δικτύου όπου θα μπορούσε να χρησιμοποιηθεί από πολλούς υπολογιστές ταυτόχρονα. Επιτρέπεται να δημιουργήσετε ένα αντίγραφο του Λογισμικού Apple σε μορφή αναγνώσιμη από τον υπολογιστή, μόνο για τον σκοπό λήψης εφεδρικού αντιγράφου, υπό την προϋπόθεση ότι το εφεδρικό αντίγραφο θα περιλαμβάνει όλες τις δηλώσεις πνευματικών δικαιωμάτων ή άλλων αποκλειστικών δικαιωμάτων που περιλαμβάνονται στο πρωτότυπο. 

Εκτός των περιορισμών που αναφέρονται παραπάνω, οι βιβλιοθήκες που ανήκουν κατ' αποκλειστικότητα στην Apple («DLL της Apple») και περιλαμβάνονται με το Λογισμικό Apple διαθέτουν άδεια μόνο για χρήση με το Λογισμικό Apple, με εξαίρεση ότι, αν είστε προγραμματιστής WebKit, επιτρέπεται να χρησιμοποιήσετε τα DLL της Apple για προσωπική χρήση ή εσωτερική επιχειρηματική χρήση σε σχέση με την από μέρους σας ανάπτυξη του WebKit σύμφωνα με τις σχετικές άδειες WebKit <http://webkit.org/>. 

B. Δεν σας επιτρέπεται, και συμφωνείτε με αυτό, να μην προβείτε σε καμία από τις παρακάτω ενέργειες ούτε να παράσχετε σε άλλους τη δυνατότητα να προβούν σε αυτές: αντιγραφή (εκτός αν επιτρέπεται ρητώς από την παρούσα Άδεια Χρήσης), απομεταγλώττιση (decompilation), αποσυμπίληση (reverse engineering), αποσυναρμολόγηση (disassemble), προσπάθεια επανάκτησης του πηγαίου κώδικα, αποκρυπτογράφηση, τροποποίηση ή δημιουργία παράγωγων έργων του Λογισμικού Apple ή οποιουδήποτε μέρους αυτού (εκτός αν και μόνο στον βαθμό που οποιοσδήποτε από τους ανωτέρω περιορισμούς απαγορεύεται από το εφαρμοστέο δίκαιο ή στον βαθμό που πιθανόν επιτρέπεται από τους όρους παροχής της άδειας χρήσης η οποία διέπει τη χρήση στοιχείων ανοιχτού κώδικα που περιλαμβάνονται στο Λογισμικό Apple).  Οποιαδήποτε απόπειρα να συμβεί αυτό είναι παράβαση των δικαιωμάτων της Apple και των χορηγών της άδειας χρήσης της για το Λογισμικό Apple.

Γ. VoiceOver Kit - Αυτόματες ενημερώσεις. Όταν χρησιμοποιείτε το VoiceOver Kit έκδοσης 1.3, το Λογισμικό Apple θα ελέγχει περιοδικά με την Apple για ενημερώσεις στους κανόνες προφοράς που χρησιμοποιούνται από το VoiceOver για την εκφώνηση στοιχείων τα οποία ακούτε όταν έχετε επιλεγμένο το VoiceOver. Αν υπάρχει διαθέσιμη ενημέρωση προφοράς, αυτή θα λαμβάνεται αυτόματα στον υπολογιστή σας και, όταν έχετε επιλεγμένο το VoiceOver, θα δημιουργείται η νέα έκδοση των εκφωνούμενων στοιχείων και θα συγχρονίζεται στο iPod σας. Η παλαιότερη έκδοση των εκφωνούμενων στοιχείων δεν θα είναι πλέον διαθέσιμη. Αυτές οι αυτόματες ενημερώσεις δεν θα αλλάζουν το πραγματικό περιεχόμενο πολυμέσων (π.χ. μουσική, βίντεο, podcast) στο iPod ή τη βιβλιοθήκη σας iTunes.

Δ. Κάποια τμήματα του Λογισμικού Apple, καθώς και προγράμματα ανοιχτού κώδικα (open source) τρίτων που περιλαμβάνονται με το Λογισμικό Apple, είναι ή μπορεί να γίνουν διαθέσιμα από την Apple στον ιστότοπό της ανοιχτού κώδικα http://www.opensource.apple.com/ (αναφέρονται συλλογικά ως «Στοιχεία ανοιχτού κώδικα»). Η τροποποίηση ή αντικατάσταση αυτών των Στοιχείων ανοικτού κώδικα επιτρέπεται υπό τις εξής προϋποθέσεις: (i) το προκύπτον τροποποιημένο Λογισμικό Apple χρησιμοποιείται, αντί του μη τροποποιημένου Λογισμικού Apple, σε έναν μόνο υπολογιστή Apple και (ii) κατά τα άλλα συμμορφώνεστε με τους όρους της παρούσας Άδειας χρήσης και όποιους εφαρμοστέους όρους αδειοδότησης διέπουν τη χρήση των Στοιχείων ανοιχτού κώδικα. Η Apple δεν υποχρεούται να παρέχει οποιεσδήποτε υπηρεσίες συντήρησης, τεχνική ή άλλη υποστήριξη για το προκύπτον τροποποιημένο Λογισμικό Apple.

3. Μεταβίβαση. Απαγορεύεται η εκμίσθωση, η χρονομίσθωση, ο δανεισμός, η αναδιανομή ή η επινοικίαση του Λογισμικού Apple. Μπορείτε, ωστόσο, να πραγματοποιήσετε μία μόνο μόνιμη μεταφορά όλων των δικαιωμάτων αδείας στο Λογισμικό Apple σε ένα άλλο μέρος, υπό την προϋπόθεση ότι: (α) η μεταφορά πρέπει να περιλαμβάνει όλο το Λογισμικό Apple, περιλαμβάνοντας όλα τα συστατικά μέρη, γνήσια μέσα (εάν υπάρχουν), έντυπα υλικά και την παρούσα Άδεια, (β) δεν διατηρείτε κανένα αντίγραφο του Λογισμικού Apple, ολόκληρου ή μέρους αυτού, περιλαμβάνοντας αντίγραφα αποθηκευμένα στον υπολογιστή ή άλλη συσκευή αποθήκευσης και (γ) το μέρος που λαμβάνει το Λογισμικό Apple έχει διαβάσει και συμφωνήσει να αποδεχθεί τους όρους και τις προϋποθέσεις της παρούσας Άδειας. 

4. Συναίνεση για τη χρήση δεδομένων. 
Α. Αν επιλέξετε να συμμετάσχετε στη συλλογή δεδομένων διαγνωστικών και χρήσης, συμφωνείτε ότι η Apple και οι θυγατρικές και οι αντιπρόσωποί της μπορούν να συλλέγουν, να τηρούν, να επεξεργάζονται και να χρησιμοποιούν διαγνωστικές και τεχνικές πληροφορίες, πληροφορίες χρήσης ή άλλες σχετικές πληροφορίες, συμπεριλαμβανομένων, μεταξύ άλλων, πληροφοριών σχετικών με τον υπολογιστή, το λογισμικό συστήματος και εφαρμογών και τα περιφερειακά σας, οι οποίες συλλέγονται περιοδικά για τη διευκόλυνση της παροχής ενημερώσεων λογισμικού, υποστήριξης προϊόντων και άλλων υπηρεσιών σχετικών με το Λογισμικό Apple που τυχόν παρέχονται σε σας, καθώς και για την εξακρίβωση της συμμόρφωσης με τους όρους της παρούσας Άδειας χρήσης. Η Apple ενδέχεται να χρησιμοποιεί αυτές τις πληροφορίες, εφόσον συλλέγονται σε μορφή που δεν αποκαλύπτουν την ταυτότητά σας, προκειμένου να παρέχει και να βελτιώνει τα προϊόντα και τις υπηρεσίες Apple.

Β. Αν έχετε επιλέξει να συμμετάσχετε στο κοινωνικό δίκτυο Ping και χρησιμοποιείτε την πλαϊνή γραμμή iTunes, το iTunes θα στέλνει στην Apple πληροφορίες σχετικά με το περιεχόμενο που επιλέγετε στη βιβλιοθήκη σας iTunes προκειμένου να σας παρέχονται προσωπικές συστάσεις Ping.  Η χρήση του Ping συνεπάγεται την αποδοχή σας για τη χρήση αυτών των πληροφοριών από την Apple.  Αν δεν θέλετε το iTunes να στέλνει αυτές τις πληροφορίες στην Apple για το Ping, μπορείτε να κρύψετε την πλαϊνή γραμμή iTunes ή να διαλέξετε να μην συμμετάσχετε στο Ping.

Γ. Ανά πάσα στιγμή ο χειρισμός των πληροφοριών σας θα γίνεται σύμφωνα με την Πολιτική προστασίας απορρήτου της Apple, που ενσωματώνεται μέσω αναφοράς στην παρούσα Άδεια χρήσης και μπορεί να εμφανιστεί στη διεύθυνση: http://www.apple.com/privacy/.

5. iTunes Store και άλλες υπηρεσίες. 
Α. Το παρόν λογισμικό επιτρέπει την πρόσβαση στο iTunes Store της Apple, εφόσον είναι διαθέσιμο, το οποίο προσφέρει λήψεις μουσικής προς πώληση και άλλες υπηρεσίες, στο App Store και σε άλλες υπηρεσίες και ιστότοπους της Apple και τρίτων μερών (συλλογικά και ξεχωριστά αναφέρονται ως «Υπηρεσίες»). Τέτοιες Υπηρεσίες ενδέχεται να μη διατίθενται σε όλες τις γλώσσες ή σε όλες τις χώρες. Η χρήση των Υπηρεσιών προϋποθέτει πρόσβαση στο Διαδίκτυο και η χρήση ορισμένων Υπηρεσιών ενδέχεται να απαιτεί Apple ID, να απαιτεί την αποδοχή πρόσθετων όρων υπηρεσιών από μέρους σας και να υπόκειται σε πρόσθετες χρεώσεις.

Β. Η χρήση αυτού του λογισμικού με ένα Apple ID, λογαριασμό iTunes Store ή λογαριασμό iCloud συνεπάγεται από μέρους σας την αποδοχή των ισχύοντων όρων και προϋποθέσεων για τον εν λόγω λογαριασμό, όπως οι πιο πρόσφατοι Όροι και προϋποθέσεις iTunes Store τους οποίους μπορείτε να προσπελάσετε και να εξετάσετε στην ιστοσελίδα http://www.apple.com/legal/itunes/ww/ ή οι Όροι και προϋποθέσεις iCloud οι οποίοι βρίσκονται στη διεύθυνση http://www.apple.com/legal/icloud/ww/. Αν δεν συμφωνείτε με τους ισχύοντες όρους και προϋποθέσεις για έναν τέτοιο λογαριασμό, μην χρησιμοποιήσετε το Λογισμικό Apple με αυτόν τον λογαριασμό.

Γ. Αντιλαμβάνεστε ότι κατά τη χρήση οποιασδήποτε Υπηρεσίας ενδέχεται να συναντήσετε περιεχόμενο που θα μπορούσε να κριθεί προσβλητικό, άσεμνο ή ανάρμοστο, το οποίο υλικό ενδέχεται να έχει ή να μην έχει επισημανθεί ότι περιέχει άσεμνο λεξιλόγιο. Ωστόσο, αποδέχεστε να χρησιμοποιείτε τις Υπηρεσίες με αποκλειστικά δική σας ευθύνη και ότι η Apple δεν φέρει ευθύνη απέναντί σας για περιεχόμενο που τυχόν κριθεί προσβλητικό, άσεμνο ή ανάρμοστο. Οι τύποι περιεχομένου (συμπεριλαμβανομένων ειδών, υποειδών και κατηγοριών και υποκατηγοριών Podcast και άλλα παρόμοια) και οι περιγραφές παρέχονται για λόγους διευκόλυνσης και αναγνωρίζετε και συμφωνείτε ότι η Apple δεν εγγυάται την ακρίβειά τους.

Δ. Ορισμένες Υπηρεσίες ενδέχεται να παρουσιάζουν, να περιλαμβάνουν ή να καθιστούν διαθέσιμο περιεχόμενο, δεδομένα, πληροφορίες, εφαρμογές και υλικό από τρίτους («Υλικό τρίτων») ή να παρέχουν συνδέσμους προς ορισμένους ιστότοπους τρίτων. Χρησιμοποιώντας τις Υπηρεσίες, αναγνωρίζετε και αποδέχεστε ότι η Apple δεν έχει την ευθύνη να εξετάζει ή να αξιολογεί το περιεχόμενο, την ακρίβεια, την πληρότητα, την επικαιρότητα, την εγκυρότητα, τη συμμόρφωση με τους κανόνες πνευματικής ιδιοκτησίας, τη νομιμότητα, τη σεμνότητα, την ποιότητα ή οποιαδήποτε άλλη πλευρά αυτού του Υλικού Τρίτων ή των ιστοτόπων τρίτων. Η Apple, τα στελέχη της, οι συνδεδεμένες επιχειρήσεις και οι θυγατρικές της δεν εγγυώνται ούτε εγκρίνουν απαραιτήτως και δεν αναλαμβάνουν ούτε έχουν οποιαδήποτε ευθύνη απέναντι σε σας ή άλλα πρόσωπα για οποιεσδήποτε Υπηρεσίες τρίτων, Υλικό Τρίτων ή ιστότοπους τρίτων, ή για οποιοδήποτε άλλο υλικό, προϊόντα ή υπηρεσίες τρίτων. Το Υλικό Τρίτων και οι σύνδεσμοι προς άλλους ιστότοπους παρέχονται αποκλειστικά ως διευκόλυνση προς εσάς. Συμφωνείτε ότι δεν θα χρησιμοποιήσετε οποιοδήποτε Υλικό Τρίτων με τρόπο που να παραβιάζει ή να καταπατεί τα δικαιώματα οποιουδήποτε άλλου μέρους και ότι η Apple δεν είναι κατά οποιονδήποτε τρόπο υπεύθυνη για τέτοια χρήση από μέρους σας.

ΣΤ. Αποδέχεστε ότι οι Υπηρεσίες, στις οποίες μεταξύ άλλων περιλαμβάνονται γραφικά, ηχητικά κλιπ και συντακτικό περιεχόμενο, περιέχουν περιεχόμενο, πληροφορίες και υλικό που ανήκει κατ’ αποκλειστικότητα στην Apple και/ή στους χορηγούς αδειών της, και ότι προστατεύονται από την εφαρμοστέα νομοθεσία περί πνευματικής ιδιοκτησίας ή άλλη νομοθεσία, που περιλαμβάνει, μεταξύ άλλων, και τα πνευματικά δικαιώματα (copyright). Συμφωνείτε ότι δεν θα χρησιμοποιήσετε αυτό το περιεχόμενο, τις πληροφορίες και το υλικό που καλύπτεται από αποκλειστικά δικαιώματα με τρόπο πέραν της επιτρεπόμενης χρήσης των Υπηρεσιών ή με οποιονδήποτε τρόπο ο οποίος δεν συμφωνεί με τους όρους της παρούσας Άδειας ή ο οποίος παραβιάζει οποιαδήποτε πνευματικά δικαιώματα τρίτων μερών ή της Apple. Κανένα μέρος των Υπηρεσιών δεν επιτρέπεται να αναπαραχθεί με οποιαδήποτε μορφή ή οποιονδήποτε τρόπο. Συμφωνείτε να μην προβείτε σε τροποποίηση, εκμίσθωση, χρονομίσθωση, δανεισμό, πώληση, διανομή ή δημιουργία παραγώγων έργων, με βάση τις Υπηρεσίες με οποιονδήποτε τρόπο ή σε εκμετάλλευση των Υπηρεσιών με οποιονδήποτε τρόπο για τον οποίο δεν έχει χορηγηθεί άδεια, περιλαμβανομένης, ενδεικτικά, της χρήσης των Υπηρεσιών για τη μεταβίβαση ιών υπολογιστών, λογισμικών σκωληκών, δούρειων ίππων ή άλλου κακόβουλου λογισμικού, ή της κατάχρησης ή επιβάρυνσης της χωρητικότητας του δικτύου. Επιπλέον, συμφωνείτε ότι δεν θα χρησιμοποιήσετε τις Υπηρεσίες με οποιονδήποτε τρόπο με σκοπό την παρενόχληση, την εξύβριση, την καταδίωξη, τη διατύπωση απειλών, τη δυσφήμηση ή την με οποιονδήποτε άλλον τρόπο παραβίαση ή καταπάτηση των δικαιωμάτων οποιουδήποτε τρίτου, και ότι η Apple δεν ευθύνεται κατά κανένα τρόπο για τέτοια χρήση από μέρους σας, ούτε για οποιαδήποτε παρενοχλητικά, απειλητικά, δυσφημιστικά, προσβλητικά, παραβατικά ή παράνομα μηνύματα ή εκπομπές που τυχόν λάβετε ως αποτέλεσμα της χρήσης οποιασδήποτε από τις Υπηρεσίες. 

Ζ. Επιπλέον, οι Υπηρεσίες και το Υλικό τρίτων που πιθανόν είναι προσπελάσιμα από το Λογισμικό Apple, εμφανίζονται μέσω αυτού ή προς τα οποία υπάρχει σύνδεσμος από αυτό, δεν διατίθενται σε όλες τις γλώσσες ούτε σε όλες τις χώρες και περιοχές. Η Apple δεν προβαίνει σε καμία προσυμβατική δήλωση ότι αυτές οι Υπηρεσίες και το Υλικό είναι κατάλληλα ή διαθέσιμα για χρήση σε οποιαδήποτε τοποθεσία. Στο μέτρο που επιλέγετε να χρησιμοποιείτε ή να προσπελάζετε αυτές τις Υπηρεσίες ή το Υλικό τρίτων, αυτό συμβαίνει με δική σας πρωτοβουλία και είστε υπεύθυνοι να συμμορφώνεστε με τυχόν ισχύοντες νόμους, συμπεριλαμβανομένων, μεταξύ άλλων, των ισχύοντων τοπικών νόμων. Η Apple και οι δικαιοπάροχοί της διατηρούν το δικαίωμα τροποποίησης, αναστολής, κατάργησης ή απενεργοποίησης της πρόσβασης σε οποιεσδήποτε Υπηρεσίες οποτεδήποτε και χωρίς προειδοποίηση. Η Apple σε καμία περίπτωση δεν φέρει ευθύνη για τυχόν κατάργηση ή απενεργοποίηση της πρόσβασης σε οποιεσδήποτε από τις Υπηρεσίες αυτές. Η Apple δύναται επίσης να επιβάλει όρια στη χρήση ορισμένων Υπηρεσιών ή στην πρόσβαση σε αυτές σε οποιαδήποτε περίπτωση και χωρίς προειδοποίηση ή ευθύνη. 

6. Λύση της σύμβασης. Η παρούσα Άδεια Χρήσης ισχύει μέχρι τη λύση της. Τα δικαιώματά σας δυνάμει της παρούσας Άδειας χρήσης αίρονται αυτόματα χωρίς προειδοποίηση από την Apple σε περίπτωση μη συμμόρφωσής σας με οποιονδήποτε όρο ή όρους της παρούσας Άδειας χρήσης. Μετά από τη λύση της παρούσας Άδειας χρήσης, οφείλετε να διακόψετε κάθε χρήση του Λογισμικού Apple και να καταστρέψετε όλα τα αντίγραφα, μερικά ή πλήρη, του Λογισμικού Apple. Οι ενότητες 4, 5, 6, 7, 8, 11 και 12 της παρούσας Άδειας χρήσης εξακολουθούν να ισχύουν σε περίπτωση οποιασδήποτε λύσης.

7. Αποποίηση εγγυήσεων. 
Α.     Αν είστε πελάτης που είναι καταναλωτής (κάποιος που χρησιμοποιεί το Λογισμικό Apple εκτός της εργασίας, της επιχείρησης ή του επαγγέλματός του), μπορεί να έχετε νομικά δικαιώματα στη χώρα κατοικίας σας σύμφωνα με τα οποία απαγορεύεται η εφαρμογή των παρακάτω περιορισμών σε εσάς, και όπου ισχύει αυτή η απαγόρευση οι περιορισμοί αυτοί δεν θα ισχύουν σε εσάς. Για να μάθετε περισσότερα σχετικά με τα δικαιώματα, επικοινωνήστε με έναν τοπικό οργανισμό ενημέρωσης καταναλωτών.

Β.	ΔΗΛΩΝΕΤΕ ΚΑΙ ΑΠΟΔΕΧΕΣΤΕ ΡΗΤΩΣ ΟΤΙ, ΣΤΟΝ ΒΑΘΜΟ ΠΟΥ ΕΠΙΤΡΕΠΕΤΑΙ ΑΠΟ ΤΗΝ ΙΣΧΥΟΥΣΑ ΝΟΜΟΘΕΣΙΑ, Η ΧΡΗΣΗ ΤΟΥ ΛΟΓΙΣΜΙΚΟΥ ΚΑΙ ΤΩΝ ΥΠΗΡΕΣΙΩΝ APPLE ΓΙΝΕΤΑΙ ΑΠΟΚΛΕΙΣΤΙΚΑ ΜΕ ΔΙΚΗ ΣΑΣ ΕΥΘΥΝΗ ΚΑΙ ΟΤΙ Η ΣΥΝΟΛΙΚΗ ΕΥΘΥΝΗ ΣΧΕΤΙΚΑ ΜΕ ΤΗΝ ΙΚΑΝΟΠΟΙΗΤΙΚΗ ΠΟΙΟΤΗΤΑ, ΑΠΟΔΟΣΗ, ΑΚΡΙΒΕΙΑ ΚΑΙ ΠΡΟΣΠΑΘΕΙΑ ΒΑΡΥΝΕΙ ΕΣΑΣ. 

Γ.	ΚΑΤΑ ΤΟΝ ΜΕΓΙΣΤΟ ΒΑΘΜΟ ΠΟΥ ΕΠΙΤΡΕΠΕΤΑΙ ΑΠΟ ΤΟ ΕΦΑΡΜΟΣΤΕΟ ΔΙΚΑΙΟ, ΤΟ ΛΟΓΙΣΜΙΚΟ ΚΑΙ ΟΙ ΥΠΗΡΕΣΙΕΣ APPLE ΠΑΡΕΧΟΝΤΑΙ «ΩΣ ΕΧΟΥΝ» ΚΑΙ «ΕΦΟΣΟΝ ΔΙΑΤΙΘΕΝΤΑΙ», ΜΕ ΟΛΑ ΤΑ ΕΛΑΤΤΩΜΑΤΑ ΚΑΙ ΧΩΡΙΣ ΕΓΓΥΗΣΗ ΟΠΟΙΑΣΔΗΠΟΤΕ ΜΟΡΦΗΣ ΚΑΙ Η APPLE ΚΑΙ ΟΙ ΔΙΚΑΙΟΠΑΡΟΧΟΙ ΤΗΣ APPLE (ΚΑΛΟΥΜΕΝΟΙ ΑΠΟ ΚΟΙΝΟΥ «Η APPLE» ΓΙΑ ΤΟΥΣ ΣΚΟΠΟΥΣ ΤΩΝ ΠΑΡΑΓΡΑΦΩΝ 7 ΚΑΙ 8) ΔΙΑ ΤΟΥ ΠΑΡΟΝΤΟΣ ΑΠΟΠΟΙΟΥΝΤΑΙ ΟΠΟΙΕΣΔΗΠΟΤΕ ΕΓΓΥΗΣΕΙΣ ΚΑΙ ΠΡΟΫΠΟΘΕΣΕΙΣ ΑΝΑΦΟΡΙΚΑ ΜΕ ΤΟ ΛΟΓΙΣΜΙΚΟ ΚΑΙ ΤΙΣ ΥΠΗΡΕΣΙΕΣ APPLE, ΡΗΤΕΣ, ΥΠΟΝΟΟΥΜΕΝΕΣ Ή ΕΚ ΤΟΥ ΝΟΜΟΥ, ΣΥΜΠΕΡΙΛΑΜΒΑΝΟΜΕΝΩΝ, ΕΝΔΕΙΚΤΙΚΑ, ΤΩΝ ΥΠΟΝΟΟΥΜΕΝΩΝ ΕΓΓΥΗΣΕΩΝ ΚΑΙ/Ή ΠΡΟΫΠΟΘΕΣΕΩΝ ΕΜΠΟΡΕΥΣΙΜΟΤΗΤΑΣ, ΙΚΑΝΟΠΟΙΗΤΙΚΗΣ ΠΟΙΟΤΗΤΑΣ, ΚΑΤΑΛΛΗΛΟΤΗΤΑΣ ΓΙΑ ΣΥΓΚΕΚΡΙΜΕΝΟ ΣΚΟΠΟ, ΑΚΡΙΒΕΙΑΣ, ΑΔΙΑΤΑΡΑΚΤΗΣ ΚΑΤΟΧΗΣ ΚΑΙ ΧΡΗΣΗΣ ΚΑΙ ΜΗ ΠΑΡΑΒΙΑΣΗΣ ΤΩΝ ΔΙΚΑΙΩΜΑΤΩΝ ΤΡΙΤΩΝ. 

Δ.	Η APPLE ΔΕΝ ΕΓΓΥΑΤΑΙ ΟΤΙ ΔΕΝ ΘΑ ΥΠΑΡΞΕΙ ΔΙΑΤΑΡΑΞΗ ΤΗΣ ΧΡΗΣΗΣ ΤΟΥ ΛΟΓΙΣΜΙΚΟΥ ΚΑΙ ΤΩΝ ΥΠΗΡΕΣΙΩΝ APPLE, ΟΤΙ ΟΙ ΛΕΙΤΟΥΡΓΙΕΣ ΠΟΥ ΠΕΡΙΛΑΜΒΑΝΟΝΤΑΙ ΣΤΟ ΛΟΓΙΣΜΙΚΟ APPLE Ή ΟΙ ΥΠΗΡΕΣΙΕΣ ΠΟΥ ΕΚΤΕΛΟΥΝΤΑΙ ΑΠΟ ΑΥΤΟ ΘΑ ΑΝΤΑΠΟΚΡΙΘΟΥΝ ΣΤΙΣ ΑΠΑΙΤΗΣΕΙΣ ΣΑΣ, ΟΤΙ Η ΛΕΙΤΟΥΡΓΙΑ ΤΟΥ ΛΟΓΙΣΜΙΚΟΥ ΚΑΙ ΤΩΝ ΥΠΗΡΕΣΙΩΝ APPLE ΘΑ ΕΙΝΑΙ ΑΔΙΑΛΕΙΠΤΗ Ή ΧΩΡΙΣ ΣΦΑΛΜΑΤΑ, ΟΤΙ ΟΠΟΙΑΔΗΠΟΤΕ ΥΠΗΡΕΣΙΑ ΘΑ ΣΥΝΕΧΙΣΕΙ ΝΑ ΕΙΝΑΙ ΔΙΑΘΕΣΙΜΗ, ΟΤΙ ΤΥΧΟΝ ΕΛΑΤΤΩΜΑΤΑ ΣΤΟ ΛΟΓΙΣΜΙΚΟ Ή ΤΙΣ ΥΠΗΡΕΣΙΕΣ APPLE ΘΑ ΔΙΟΡΘΩΘΟΥΝ Ή ΟΤΙ ΤΟ ΛΟΓΙΣΜΙΚΟ APPLE ΘΑ ΕΙΝΑΙ ΣΥΜΒΑΤΟ Ή ΘΑ ΣΥΝΕΡΓΑΖΕΤΑΙ ΜΕ ΟΠΟΙΟΔΗΠΟΤΕ ΛΟΓΙΣΜΙΚΟ, ΕΦΑΡΜΟΓΕΣ Ή ΥΠΗΡΕΣΙΕΣ ΤΡΙΤΩΝ. Η ΕΓΚΑΤΑΣΤΑΣΗ ΑΥΤΟΥ ΤΟΥ ΛΟΓΙΣΜΙΚΟΥ ΕΝΔΕΧΕΤΑΙ ΝΑ ΕΠΗΡΕΑΣΕΙ ΤΗ ΧΡΗΣΤΙΚΟΤΗΤΑ ΤΟΥ ΛΟΓΙΣΜΙΚΟΥ ΤΡΙΤΩΝ, ΤΙΣ ΕΦΑΡΜΟΓΕΣ Ή ΥΠΗΡΕΣΙΕΣ ΤΡΙΤΩΝ.  

Ε.     ΕΠΙΠΡΟΣΘΕΤΩΣ, ΑΝΑΓΝΩΡΙΖΕΤΕ ΟΤΙ ΤΟ ΛΟΓΙΣΜΙΚΟ ΚΑΙ ΟΙ ΥΠΗΡΕΣΙΕΣ APPLE ΔΕΝ ΠΡΟΟΡΙΖΟΝΤΑΙ ΟΥΤΕ ΕΙΝΑΙ ΚΑΤΑΛΛΗΛΕΣ ΓΙΑ ΧΡΗΣΗ ΣΕ ΠΕΡΙΣΤΑΣΕΙΣ Ή ΠΕΡΙΒΑΛΛΟΝΤΑ ΟΠΟΥ Η ΑΝΕΠΑΡΚΕΙΑ Ή ΟΙ ΚΑΘΥΣΤΕΡΗΣΕΙΣ, ΤΑ ΣΦΑΛΜΑΤΑ Ή ΟΙ ΑΝΑΚΡΙΒΕΙΕΣ ΣΤΟ ΠΕΡΙΕΧΟΜΕΝΟ, ΤΑ ΔΕΔΟΜΕΝΑ Ή ΤΙΣ ΠΛΗΡΟΦΟΡΙΕΣ ΠΟΥ ΠΑΡΕΧΟΝΤΑΙ ΑΠΟ ΤΟ ΛΟΓΙΣΜΙΚΟ Ή ΤΙΣ ΥΠΗΡΕΣΙΕΣ APPLE ΕΝΔΕΧΕΤΑΙ ΝΑ ΕΧΟΥΝ ΩΣ ΣΥΝΕΠΕΙΑ ΤΟΝ ΘΑΝΑΤΟ, ΣΩΜΑΤΙΚΕΣ ΒΛΑΒΕΣ Ή ΣΟΒΑΡΕΣ ΥΛΙΚΕΣ ΖΗΜΙΕΣ Ή ΖΗΜΙΑ ΣΤΟ ΠΕΡΙΒΑΛΛΟΝ, ΣΥΜΠΕΡΙΛΑΜΒΑΝΟΜΕΝΩΝ, ΜΕΤΑΞΥ ΑΛΛΩΝ, ΤΗΣ ΛΕΙΤΟΥΡΓΙΑΣ ΠΥΡΗΝΙΚΩΝ ΕΓΚΑΤΑΣΤΑΣΕΩΝ, ΣΥΣΤΗΜΑΤΩΝ ΠΛΟΗΓΗΣΗΣ Ή ΕΠΙΚΟΙΝΩΝΙΑΣ ΑΕΡΟΣΚΑΦΩΝ, ΕΛΕΓΧΟΥ ΕΝΑΕΡΙΑΣ ΚΥΚΛΟΦΟΡΙΑΣ, ΥΠΟΣΤΗΡΙΞΗΣ ΖΩΤΙΚΩΝ ΛΕΙΤΟΥΡΓΙΩΝ Ή ΟΠΛΙΚΩΝ ΣΥΣΤΗΜΑΤΩΝ.

ΣΤ.     ΟΠΟΙΑΔΗΠΟΤΕ ΠΡΟΦΟΡΙΚΗ Ή ΓΡΑΠΤΗ ΠΛΗΡΟΦΟΡΙΑ Ή ΣΥΜΒΟΥΛΗ ΠΟΥ ΠΑΡΑΣΧΕΘΕΙ ΑΠΟ ΤΗΝ APPLE Ή ΑΠΟ ΕΞΟΥΣΙΟΔΟΤΗΜΕΝΟ ΕΚΠΡΟΣΩΠΟ ΤΗΣ APPLE ΔΕΝ ΑΠΟΤΕΛΕΙ ΕΓΓΥΗΣΗ. ΕΑΝ ΤΟ ΛΟΓΙΣΜΙΚΟ Ή ΟΙ ΥΠΗΡΕΣΙΕΣ APPLE ΑΠΟΔΕΙΧΤΟΥΝ ΕΛΑΤΤΩΜΑΤΙΚΕΣ, ΑΝΑΛΑΜΒΑΝΕΤΕ ΤΟ ΣΥΝΟΛΙΚΟ ΚΟΣΤΟΣ ΚΑΘΕ ΑΠΑΡΑΙΤΗΤΟΥ ΣΕΡΒΙΣ, ΕΠΙΣΚΕΥΗΣ Ή ΕΠΙΔΙΟΡΘΩΣΗΣ. ΟΡΙΣΜΕΝΕΣ ΔΙΚΑΙΟΔΟΣΙΕΣ ΔΕΝ ΕΠΙΤΡΕΠΟΥΝ ΤΟΝ ΑΠΟΚΛΕΙΣΜΟ ΣΙΩΠΗΡΩΝ ΕΓΓΥΗΣΕΩΝ Ή ΤΟΝ ΠΕΡΙΟΡΙΣΜΟ ΤΩΝ ΚΑΤΑΝΑΛΩΤΙΚΩΝ ΔΙΚΑΙΩΜΑΤΩΝ ΠΟΥ ΠΡΟΒΛΕΠΟΝΤΑΙ ΕΚ ΤΟΥ ΝΟΜΟΥ, ΟΠΟΤΕ ΟΙ ΠΑΡΑΠΑΝΩ ΑΠΟΚΛΕΙΣΜΟΙ ΚΑΙ ΠΕΡΙΟΡΙΣΜΟΙ ΕΝΔΕΧΕΤΑΙ ΝΑ ΜΗΝ ΙΣΧΥΟΥΝ ΓΙΑ ΣΑΣ.  

8. Ρήτρα περιορισμού ευθύνης. ΚΑΤΑ ΤΟΝ ΒΑΘΜΟ ΠΟΥ Η ΙΣΧΥΟΥΣΑ ΝΟΜΟΘΕΣΙΑ ΔΕΝ ΤΟ ΑΠΑΓΟΡΕΥΕΙ, Η APPLE ΣΕ ΚΑΜΙΑ ΠΕΡΙΠΤΩΣΗ ΔΕΝ ΘΑ ΦΕΡΕΙ ΕΥΘΥΝΗ ΓΙΑ ΣΩΜΑΤΙΚΕΣ ΒΛΑΒΕΣ Ή ΓΙΑ ΟΠΟΙΑΔΗΠΟΤΕ ΑΠΟΘΕΤΙΚΗ, ΕΙΔΙΚΗ, ΕΜΜΕΣΗ Ή ΠΑΡΕΠΟΜΕΝΗ ΖΗΜΙΑ, ΣΥΜΠΕΡΙΛΑΜΒΑΝΟΜΕΝΗΣ, ΜΕΤΑΞΥ ΑΛΛΩΝ, ΤΗΣ ΖΗΜΙΑΣ ΑΠΟ ΔΙΑΦΥΓΟΝΤΑ ΚΕΡΔΗ, ΤΗΣ ΖΗΜΙΑΣ ΛΟΓΩ ΑΛΛΟΙΩΣΗΣ Ή ΑΠΩΛΕΙΑΣ ΔΕΔΟΜΕΝΩΝ, ΤΗΣ ΠΑΡΑΛΕΙΨΗΣ ΔΙΑΒΙΒΑΣΗΣ Ή ΛΗΨΗΣ ΟΠΟΙΩΝΔΗΠΟΤΕ ΔΕΔΟΜΕΝΩΝ, ΤΗΣ ΔΙΑΚΟΠΗΣ ΕΠΙΧΕΙΡΗΜΑΤΙΚΗΣ ΔΡΑΣΤΗΡΙΟΤΗΤΑΣ Ή ΟΠΟΙΑΣΔΗΠΟΤΕ ΑΛΛΗΣ ΖΗΜΙΑΣ Ή ΑΠΩΛΕΙΑΣ ΕΜΠΟΡΙΚΗΣ ΦΥΣΗΣ ΠΟΥ ΑΝΑΚΥΨΕΙ ΑΠΟ Ή ΣΧΕΤΙΖΕΤΑΙ ΜΕ ΤΗΝ ΑΠΟ ΜΕΡΟΥΣ ΣΑΣ ΧΡΗΣΗ Ή ΑΔΥΝΑΜΙΑ ΧΡΗΣΗΣ ΤΟΥ ΛΟΓΙΣΜΙΚΟΥ ΚΑΙ ΤΩΝ ΥΠΗΡΕΣΙΩΝ APPLE Ή ΟΠΟΙΟΥΔΗΠΟΤΕ ΛΟΓΙΣΜΙΚΟΥ Ή ΕΦΑΡΜΟΓΩΝ ΤΡΙΤΩΝ ΣΕ ΣΥΝΔΥΑΣΜΟ ΜΕ ΤΟ ΛΟΓΙΣΜΙΚΟ Ή ΤΙΣ ΥΠΗΡΕΣΙΕΣ APPLE, ΟΠΟΥ ΚΑΙ ΑΝ ΟΦΕΙΛΕΤΑΙ, ΑΝΕΞΑΡΤΗΤΑ ΑΠΟ ΤΟ ΠΕΔΙΟ ΤΗΣ ΕΥΘΥΝΗΣ (ΣΥΜΒΑΣΗ, ΑΔΙΚΟΠΡΑΞΙΑ Ή ΑΛΛΗ) ΚΑΙ ΑΚΟΜΑ ΚΑΙ ΑΝ Η APPLE ΕΧΕΙ ΛΑΒΕΙ ΠΡΟΕΙΔΟΠΟΙΗΣΗ ΣΧΕΤΙΚΑ ΜΕ ΤΗΝ ΠΙΘΑΝΟΤΗΤΑ ΑΥΤΗΣ ΤΗΣ ΖΗΜΙΑΣ. ΟΡΙΣΜΕΝΕΣ ΔΙΚΑΙΟΔΟΣΙΕΣ ΔΕΝ ΕΠΙΤΡΕΠΟΥΝ ΤΟΝ ΠΕΡΙΟΡΙΣΜΟ ΤΗΣ ΕΥΘΥΝΗΣ ΓΙΑ ΣΩΜΑΤΙΚΕΣ ΒΛΑΒΕΣ Ή ΓΙΑ ΑΠΟΘΕΤΙΚΕΣ Ή ΠΑΡΕΠΟΜΕΝΕΣ ΖΗΜΙΕΣ, ΣΥΝΕΠΩΣ ΑΥΤΗ Η ΡΗΤΡΑ ΠΕΡΙΟΡΙΣΜΟΥ ΕΥΘΥΝΗΣ ΕΝΔΕΧΕΤΑΙ ΝΑ ΜΗΝ ΙΣΧΥΕΙ ΓΙΑ ΣΑΣ. Σε καμία περίπτωση η Apple δεν θα φέρει τη συνολική ευθύνη προς εσάς για όλες τις ζημίες (εκτός από τις περιπτώσεις που απαιτούνται από το ισχύον δίκαιο στις οποίες προκαλείται τραυματισμός) που υπερβαίνουν το ποσό των πενήντα δολαρίων ΗΠΑ (50,00 $). Οι ανωτέρω περιορισμοί της ευθύνης ισχύουν ακόμα και αν το προαναφερθέν μέσο αποκατάστασης δεν καλύπτει τον σκοπό για τον οποίο προορίζεται.

9. Έλεγχος εξαγωγών. Δεν επιτρέπεται να χρησιμοποιήσετε ή να εξάγετε ή να επανεξάγετε το Λογισμικό Apple εκτός από τις περιπτώσεις όπου επιτρέπεται από τη νομοθεσία των Ηνωμένων Πολιτειών και τους νόμους των περιοχών δικαιοδοσίας στις οποίες αποκτήθηκε το Λογισμικό Apple. Συγκεκριμένα, αλλά όχι περιοριστικά, το Λογισμικό Apple δεν μπορεί να εξαχθεί ή να επανεξαχθεί (α) σε κάποια χώρα στην οποία έχουν επιβάλει εμπορικό αποκλεισμό οι Η.Π.Α. ή (β) σε οποιονδήποτε που περιλαμβάνεται στον κατάλογο Ειδικώς Χαρακτηρισμένων Αλλοδαπών Προσώπων (Specially Designated Nationals List) του Υπουργείου Οικονομικών των Η.Π.Α. ή στον κατάλογο Αποκλεισμένων φυσικών ή νομικών προσώπων του Υπουργείου Εμπορίου των Η.Π.Α. Χρησιμοποιώντας το Λογισμικό Apple, δηλώνετε και εγγυάστε ότι δεν βρίσκεστε σε οποιαδήποτε τέτοια χώρα ή κατάλογο. Αποδέχεστε επίσης ότι δεν θα χρησιμοποιήσετε το Λογισμικό Apple για σκοπούς που απαγορεύονται από το δίκαιο των Ηνωμένων Πολιτειών, όπως, μεταξύ άλλων, η ανάπτυξη, ο σχεδιασμός, η κατασκευή ή η παραγωγή πυραύλων, πυρηνικών, χημικών ή βιολογικών όπλων.

10. Τελικοί χρήστες του Δημοσίου. Το Λογισμικό Apple και η σχετική τεκμηρίωση αποτελούν «Εμπορικά είδη», όπως η έννοια αυτή ορίζεται στο άρθρο 48, παράγραφος 2.101 του Κώδικα ομοσπονδιακών κανονισμών (C.F.R.), και συνίστανται σε «Εμπορικό λογισμικό υπολογιστών» και «Πληροφοριακό υλικό εμπορικού λογισμικού υπολογιστών», όπως οι έννοιες αυτές ορίζονται, κατά περίπτωση, στο άρθρο 48, παράγραφος 12.212 ή στο άρθρο 48, παράγραφος 227.7202 του C.F.R.  Σύμφωνα με το άρθρο 48, παράγραφος 12.212 ή το άρθρο 48, παράγραφοι 227.7202-1 ως 227.7202-4, κατά περίπτωση, το Εμπορικό Λογισμικό Υπολογιστών και η Τεκμηρίωση Εμπορικού Λογισμικού Υπολογιστών παρέχονται με άδεια χρήσης σε τελικούς χρήστες του αμερικανικού Δημοσίου (α) μόνο ως Εμπορικά Είδη και (β) μόνο με εκείνα τα δικαιώματα που χορηγούνται σε όλους τους άλλους τελικούς χρήστες σύμφωνα με τους όρους που περιέχονται στην παρούσα. Με την επιφύλαξη όλων των μη δημοσιευμένων δικαιωμάτων σύμφωνα με το δίκαιο περί πνευματικής ιδιοκτησίας των Ηνωμένων Πολιτειών.

11. Εφαρμοστέο δίκαιο και ακυρότητα επιμέρους όρων. Η παρούσα Άδεια Χρήσης διέπεται από και ερμηνεύεται σύμφωνα με το δίκαιο της Πολιτείας της Καλιφόρνια, εξαιρώντας τη σύγκρουση των αρχών νόμου. Η παρούσα Άδεια Χρήσης δεν διέπεται από τη Σύμβαση του Οργανισμού των Ηνωμένων Εθνών για τις διεθνείς πωλήσεις κινητών (Σύμβαση της Βιέννης), η εφαρμογή της οποίας αποκλείεται ρητώς.  Αν είστε καταναλωτής με έδρα στο Ηνωμένο Βασίλειο, η παρούσα Άδεια διέπεται από τους νόμους της δικαιοδοσίας της χώρας κατοικίας σας. Αν για οποιονδήποτε λόγο ένα δικαστήριο της αρμόδιας δικαιοδοσίας κρίνει ότι οποιοσδήποτε όρος ή μέρος αυτού είναι άκυρος, η υπόλοιπη Άδεια Χρήσης παραμένει σε πλήρη ισχύ και εξακολουθεί να παράγει τα αποτελέσματά της.  

12. Πλήρης συμφωνία. Επίσημη γλώσσα. Η παρούσα Άδεια χρήσης αποτελεί την πλήρη συμφωνία μεταξύ των μερών σε σχέση με τη χρήση του Λογισμικού Apple που αδειοδοτείται στο εν λόγω έγγραφο και υπερισχύει όλων των προηγούμενων ή ισχυουσών συνεννοήσεων όσον αφορά το εν λόγω θέμα, με εξαίρεση οποιωνδήποτε πρόσθετων όρων και προϋποθέσεων που πρέπει να αποδεχθείτε αν επιλέξετε να χρησιμοποιήσετε το διαδικτυακό κατάστημα της Apple οι οποίοι θα διέπουν την από μέρους χρήση σας του εν λόγω καταστήματος και όποιων Υπηρεσιών αγοράζετε μέσω αυτού. Καμία τροποποίηση ή μεταβολή της παρούσας Άδειας Χρήσης δεν θα είναι δεσμευτική εκτός αν συνταχθεί εγγράφως και υπογραφεί από την Apple. Η τυχόν μετάφραση της παρούσας Άδειας Χρήσης εξυπηρετεί τις τοπικές ανάγκες και σε περίπτωση διαφοράς μεταξύ του κειμένου στην αγγλική γλώσσα και του κειμένου σε άλλη γλώσσα, το κείμενο στην αγγλική γλώσσα θα υπερισχύει στο βαθμό που δεν απαγορεύεται από την τοπική νομοθεσία της δικαιοδοσίας σας.

13. Δηλώσεις τρίτων. 
A. Τμήματα του Λογισμικού Apple χρησιμοποιούν ή περιλαμβάνουν λογισμικό τρίτων μερών και λοιπά υλικά με προστασία πνευματικών δικαιωμάτων. Οι δηλώσεις αναγνώρισης δικαιωμάτων, οι όροι χορήγησης άδειας χρήσης και οι περιορισμοί ευθυνών για το εν λόγω υλικό περιέχονται στο ηλεκτρονικό πληροφοριακό υλικό για το Λογισμικό Apple και η από μέρους σας χρήση αυτού του υλικού διέπεται από τους αντίστοιχους όρους.

B. Χρήση του MPEG-4. Το παρόν προϊόν διαθέτει άδεια χρήσης σύμφωνα με την Άδεια χαρτοφυλακίου διπλώματος ευρεσιτεχνίας συστημάτων MPEG-4 για κωδικοποίηση σύμφωνα με το πρότυπο συστημάτων MPEG-4, εκτός από το ότι απαιτείται πρόσθετη άδεια και χρηματική καταβολή για δικαιώματα εκχώρησης για κωδικοποίηση που σχετίζεται με (i) δεδομένα που έχουν αποθηκευτεί ή αναπαραχθεί σε φυσικό μέσο το οποίο αποπληρώνεται σε βάση τίτλου προς τίτλο και/ή (ii) δεδομένα τα οποία αποπληρώνονται σε βάση τίτλου προς τίτλο και μεταδίδονται σε έναν τελικό χρήστη για μόνιμη αποθήκευση και/ή χρήση. Μια τέτοια άδεια μπορεί να αποκτηθεί από την MPEG LA, LLC. Για πρόσθετες λεπτομέρειες, δείτε τον ιστότοπο http://www.mpegla.com.

Το παρόν προϊόν διαθέτει άδεια χρήσης σύμφωνα με την Άδεια χαρτοφυλακίου διπλώματος ευρεσιτεχνίας οπτικού υλικού MPEG-4 για προσωπική και μη εμπορική χρήση από καταναλωτές για την (i) κωδικοποίηση βίντεο σύμφωνα με το πρότυπο οπτικών υλικών MPEG-4 («Βίντεο MPEG-4») και/ή την (ii) αποκωδικοποίηση βίντεο MPEG-4, που κωδικοποιήθηκε από καταναλωτή ενεργούντα στο πλαίσιο προσωπικής και μη εμπορικής δραστηριότητας, και/ή παρασχέθηκε από εταιρεία παροχής βίντεο η οποία διαθέτει άδεια από την MPEG LA για την παροχή βίντεο MPEG-4. Καμία άδεια δεν χορηγείται ούτε θα υπονοείται για κάποια άλλη χρήση. Μπορείτε να λάβετε επιπλέον πληροφορίες, συμπεριλαμβανομένων πληροφοριών για διαφημιστικές, εσωτερικές και εμπορικές χρήσεις, καθώς και για τη χορήγηση αδειών από την MPEG LA, LLC. Δείτε τον ιστότοπο http://www.mpegla.com. 

Γ. Ειδοποίηση H.264/AVC. Στο βαθμό που το Λογισμικό Apple περιέχει λειτουργία κωδικοποίησης ή/και αποκωδικοποίησης AVC, η εμπορική χρήση του H.264/AVC προϋποθέτει πρόσθετη άδεια και εφαρμόζεται η παρακάτω διάταξη: Η ΛΕΙΤΟΥΡΓΙΚΟΤΗΤΑ AVC ΣΤΟ ΠΑΡΟΝ ΛΟΓΙΣΜΙΚΟ, ΔΙΑ ΤΗΣ ΠΑΡΟΥΣΗΣ, ΠΑΡΕΧΕΤΑΙ ΜΕ ΑΔΕΙΑ ΜΟΝΟ ΓΙΑ ΠΡΟΣΩΠΙΚΗ ΚΑΙ ΜΗ ΕΜΠΟΡΙΚΗ ΧΡΗΣΗ ΑΠΟ ΜΕΡΟΥΣ ΕΝΟΣ ΚΑΤΑΝΑΛΩΤΗ ΓΙΑ (i) ΚΩΔΙΚΟΠΟΙΗΣΗ ΒΙΝΤΕΟ ΣΥΜΦΩΝΑ ΜΕ ΤΟ ΠΡΟΤΥΠΟ AVC («ΒΙΝΤΕΟ AVC») ΚΑΙ/Ή (ii) ΑΠΟΚΩΔΙΚΟΠΟΙΗΣΗ ΒΙΝΤΕΟ AVC ΠΟΥ ΚΩΔΙΚΟΠΟΙΗΘΗΚΕ ΑΠΟ ΚΑΤΑΝΑΛΩΤΗ ΕΝΕΡΓΟΥΝΤΑ ΣΤΟ ΠΛΑΙΣΙΟ ΠΡΟΣΩΠΙΚΗΣ ΚΑΙ ΜΗ ΕΜΠΟΡΙΚΗΣ ΔΡΑΣΤΗΡΙΟΤΗΤΑΣ ΚΑΙ/Ή ΠΑΡΑΣΧΕΘΗΚΕ ΑΠΟ ΕΤΑΙΡΕΙΑ ΠΑΡΟΧΗΣ ΒΙΝΤΕΟ Η ΟΠΟΙΑ ΔΙΑΘΕΤΕΙ ΑΔΕΙΑ ΓΙΑ ΤΗΝ ΠΑΡΟΧΗ ΒΙΝΤΕΟ AVC. ΓΙΑ ΠΛΗΡΟΦΟΡΙΕΣ ΣΧΕΤΙΚΑ ΜΕ ΑΛΛΕΣ ΧΡΗΣΕΙΣ ΚΑΙ ΑΔΕΙΕΣ, ΜΠΟΡΕΙΤΕ ΝΑ ΑΠΕΥΘΥΝΕΣΤΕ ΣΤΗΝ MPEG LA L.L.C. ΔΕΙΤΕ ΤΟΝ ΙΣΤΟΤΟΠΟ HTTP://WWW.MPEGLA.COM.

14. Όροι και προϋποθέσεις λογισμικού και υπηρεσιών τρίτων.
A. Gracenote® Συμφωνητικό άδειας τελικού χρήστη 
Η εφαρμογή αυτή περιέχει λογισμικό της Gracenote, Inc. 2000 Powell Street, Suite. 1380, Emeryville, California 94608 ("Gracenote"). Το λογισμικό της Gracenote («Λογισμικό Gracenote») παρέχει στην παρούσα εφαρμογή τη δυνατότητα ηλεκτρονικής ταυτοποίησης δίσκων και αρχείων μουσικής και τη λήψη μουσικών πληροφοριών, στις οποίες συμπεριλαμβάνονται το όνομα, ο καλλιτέχνης, το κομμάτι και ο τίτλος («Δεδομένα Gracenote») από συνδεδεμένους διακομιστές («Διακομιστές Gracenote»), και τη δυνατότητα πραγματοποίησης λοιπών λειτουργιών. Η Gracenote σας παρέχει το δικαίωμα να χρησιμοποιείτε τα Δεδομένα Gracenote μόνο μέσω των λειτουργιών Τελικού Χρήστη που παρέχονται με την εφαρμογή αυτή αποκλειστικά για δική σας χρήση και για μη εμπορικούς σκοπούς.

Συμφωνείτε ότι θα χρησιμοποιήσετε τα Δεδομένα Gracenote, το Λογισμικό Gracenote και τους Διακομιστές Gracenote αποκλειστικά για δική σας προσωπική και όχι εμπορική χρήση. Συμφωνείτε ότι δεν θα αναθέσετε, αντιγράψετε, μεταβιβάσετε ή μεταδώσετε το Λογισμικό Gracenote ή οποιαδήποτε Δεδομένα Gracenote σε οποιοδήποτε τρίτο μέρος. ΣΥΜΦΩΝΕΙΤΕ ΟΤΙ ΔΕΝ ΘΑ ΧΡΗΣΙΜΟΠΟΙΗΣΕΤΕ Ή ΕΚΜΕΤΑΛΛΕΥΤΕΙΤΕ ΤΑ ΔΕΔΟΜΕΝΑ GRACENOTE, TO ΛΟΓΙΣΜΙΚΟ GRACENOTE Ή ΤΟΥΣ ΔΙΑΚΟΜΙΣΤΕΣ GRACENOTE ΠΕΡΑΝ ΤΟΥ ΠΡΟΒΛΕΠΟΜΕΝΟΥ, ΔΙΑ ΤΟΥ ΠΑΡΟΝΤΟΣ, ΠΛΑΙΣΙΟΥ.

Συμφωνείτε ότι η μη-αποκλειστική άδεια για τη χρησιμοποίηση των Δεδομένων Gracenote, του Λογισμικού Gracenote και των Διακομιστών Gracenote θα λήξει, εφόσον παραβιάσετε τους παρόντες περιορισμούς. Αν η σύμβασή σας λήξει, συμφωνείτε να διακόψετε κάθε χρήση των Δεδομένων Gracenote, του Λογισμικού Gracenote και των Διακομιστών Gracenote. Η Gracenote επιφυλάσσεται παντός δικαιώματος στο πλαίσιο των Δεδομένων Gracenote, του Λογισμικού Gracenote και των Διακομιστών Gracenote, συμπεριλαμβανομένων όλων των δικαιωμάτων ιδιοκτησίας. Σε καμία περίπτωση η Gracenote δεν θα φέρει ευθύνη για οποιαδήποτε πληρωμή προς εσάς για οποιαδήποτε πληροφορία παρέχετε, συμπεριλαμβανομένων των πληροφοριών μουσικών αρχείων. Συμφωνείτε ότι η Gracenote δύναται να ασκήσει τα δικαιώματά της στο πλαίσιο της παρούσας σύμβασης εναντίον σας, στο όνομά της.

Η Gracenote χρησιμοποιεί ένα μοναδικό αναγνωριστικό για τον εντοπισμό ερωτημάτων για στατιστικούς λόγους. Ο σκοπός του τυχαία ανατιθέμενου αριθμητικού αναγνωριστικού είναι να επιτρέπει στην Gracenote να μετρά τα ερωτήματα χωρίς να γνωρίζει τα στοιχεία σας. Για περισσότερες πληροφορίες, επισκεφθείτε την ιστοσελίδα στη διεύθυνση www.gracenote.com για να διαβάσετε την Πολιτική Απορρήτου της Gracenote.

ΤΟ ΛΟΓΙΣΜΙΚΟ GRACENOTE ΚΑΙ ΚΑΘΕ ΣΤΟΙΧΕΙΟ ΤΩΝ ΔΕΔΟΜΕΝΩΝ GRACENOTE ΣΑΣ ΕΚΧΩΡΟΥΝΤΑΙ ΜΕΣΩ ΑΔΕΙΑΣ «ΩΣ ΕΧΟΥΝ». Η GRACENOTE ΔΕΝ ΘΑ ΠΡΟΒΕΙ ΣΕ ΔΗΛΩΣΕΙΣ Ή ΕΓΓΥΗΣΕΙΣ, ΡΗΤΕΣ Ή ΣΙΩΠΗΡΕΣ, ΣΧΕΤΙΚΑ ΜΕ ΤΗΝ ΑΚΡΙΒΕΙΑ ΤΩΝ ΔΕΔΟΜΕΝΩΝ GRACENOTE ΑΠΟ ΤΟΥΣ ΔΙΑΚΟΜΙΣΤΕΣ GRACENOTE. Η GRACENOTE ΔΙΑΤΗΡΕΙ ΤΟ ΔΙΚΑΙΩΜΑ ΝΑ ΔΙΑΓΡΑΨΕΙ ΔΕΔΟΜΕΝΑ ΑΠΟ ΤΟΥΣ ΔΙΑΚΟΜΙΣΤΕΣ GRACENOTE Ή ΝΑ ΑΛΛΑΞΕΙ ΤΙΣ ΚΑΤΗΓΟΡΙΕΣ ΔΕΔΟΜΕΝΩΝ ΓΙΑ ΟΠΟΙΟΔΗΠΟΤΕ ΛΟΓΟ Η GRACENOTE ΘΕΩΡΕΙ ΑΝΑΓΚΑΙΟ. ΔΕΝ ΔΙΔΕΤΑΙ ΚΑΜΙΑ ΕΓΓΥΗΣΗ ΣΤΗΝ ΟΠΟΙΑ ΝΑ ΑΝΑΦΕΡΕΤΑΙ ΟΤΙ ΤΟ ΛΟΓΙΣΜΙΚΟ ΤΗΣ GRACENOTE Ή ΟΙ ΔΙΑΚΟΜΙΣΤΕΣ ΤΗΣ GRACENOTE ΔΕΝ ΠΕΡΙΕΧΟΥΝ ΣΦΑΛΜΑΤΑ Ή ΟΤΙ Η ΛΕΙΤΟΥΡΓΙΑ ΤΟΥ ΛΟΓΙΣΜΙΚΟΥ GRACENOTE Ή ΤΩΝ ΔΙΑΚΟΜΙΣΤΩΝ GRACENOTE ΘΑ ΕΙΝΑΙ ΑΠΡΟΣΚΟΠΤΗ. Η GRACENOTE ΔΕΝ ΥΠΟΧΡΕΟΥΤΑΙ ΝΑ ΠΑΡΕΧΕΙ ΤΥΧΟΝ ΒΕΛΤΙΩΜΕΝΟΥΣ Ή ΕΠΙΠΡΟΣΘΕΤΟΥΣ ΤΥΠΟΥΣ ΔΕΔΟΜΕΝΩΝ ΠΟΥ Η GRACENOTE ΔΥΝΑΤΑΙ ΝΑ ΠΑΡΕΧΕΙ ΣΤΟ ΜΕΛΛΟΝ ΚΑΙ ΕΧΕΙ ΤΟ ΔΙΚΑΙΩΜΑ ΝΑ ΔΙΑΚΟΨΕΙ ΤΙΣ ΗΛΕΚΤΡΟΝΙΚΕΣ ΤΗΣ ΥΠΗΡΕΣΙΕΣ ΟΠΟΙΑΔΗΠΟΤΕ ΧΡΟΝΙΚΗ ΣΤΙΓΜΗ. Η GRACENOTE ΑΠΟΠΟΙΕΙΤΑΙ ΟΛΩΝ ΤΩΝ ΕΓΓΥΗΣΕΩΝ, ΡΗΤΩΝ Ή ΣΙΩΠΗΡΩΝ, ΠΟΥ ΠΕΡΙΛΑΜΒΑΝΟΥΝ ΕΝΔΕΙΚΤΙΚΑ, ΕΜΜΕΣΕΣ ΕΓΓΥΗΣΕΙΣ ΕΜΠΟΡΕΥΣΙΜΟΤΗΤΑΣ, ΚΑΤΑΛΛΗΛΟΤΗΤΑΣ ΓΙΑ ΣΥΓΚΕΚΡΙΜΕΝΟ ΣΚΟΠΟ, ΤΙΤΛΟΥ ΚΑΙ ΜΗ ΠΑΡΑΒΙΑΣΗΣ. Η GRACENOTE ΔΕΝ ΕΓΓΥΑΤΑΙ ΓΙΑ ΤΑ ΑΠΟΤΕΛΕΣΜΑΤΑ ΠΟΥ ΘΑ ΠΡΟΚΥΨΟΥΝ ΚΑΤΑ ΤΗ ΧΡΗΣΗ ΤΟΥ ΛΟΓΙΣΜΙΚΟΥ Ή ΤΩΝ ΔΙΑΚΟΜΙΣΤΩΝ ΤΗΣ. Η GRACENOTE ΔΕΝ ΘΑ ΦΕΡΕΙ ΟΥΔΕΜΙΑ ΕΥΘΥΝΗ ΓΙΑ ΠΑΡΕΠΟΜΕΝΕΣ Ή ΑΠΟΘΕΤΙΚΕΣ ΖΗΜΙΕΣ Ή ΓΙΑ ΟΠΟΙΑΔΗΠΟΤΕ ΔΙΑΦΥΓΟΝΤΑ ΚΕΡΔΗ Ή ΕΣΟΔΑ.

B. Όροι και προϋποθέσεις Kerbango Tuning Service.  
Όροι υπηρεσίας. Με τη χρήση της υπηρεσίας Kerbango Tuning Service της 3Com Corporation («3Com») αποδέχεστε τη δέσμευσή σας στους ακόλουθους όρους και προϋποθέσεις:

Σύνδεσμοι 3Com. Οι ιστότοποι που εμφανίζονται ως αποτελέσματα αναζητήσεων ή προς τους οποίους παρέχονται σύνδεσμοι από την υπηρεσία Kerbango Tuning Service αποτελούν ιδιοκτησία και βρίσκονται υπό τη διαχείριση ατόμων και/ή εταιρειών στις οποίες η 3Com δεν ασκεί κανέναν έλεγχο. Η 3Com δεν φέρει καμία ευθύνη για το περιεχόμενο οποιουδήποτε ιστότοπου που περιλαμβάνεται σε αποτελέσματα αναζητήσεων ή προς τον οποίο παρέχεται οποιοσδήποτε σύνδεσμος από την υπηρεσία Kerbango Tuning Service. 

Μόνο για προσωπική χρήση. Η υπηρεσία Kerbango Tuning Service διατίθεται μόνο για προσωπική, μη εμπορική χρήση. Απαγορεύεται η χρήση της υπηρεσίας Kerbango Tuning Service για την πώληση προϊόντος ή υπηρεσίας, ή για την αύξηση της κυκλοφορίας στον ιστότοπό σας για εμπορικούς σκοπούς, όπως η προώθηση πωλήσεων. Δεν επιτρέπεται να λάβετε τα αποτελέσματα από μια αναζήτηση Kerbango και να τα αναδιαμορφώσετε και να τα εμφανίσετε, ή να κατοπτρίσετε στον ιστότοπό σας την αρχική σελίδα ή τα αποτελέσματα αναζήτησης Kerbango της 3Com, ή να στείλετε αυτοματοποιημένα ερωτήματα στο σύστημα Kerbango χωρίς ρητή άδεια από την 3Com. 

Αν επιθυμείτε να κάνετε εμπορική χρήση της υπηρεσίας Kerbango Tuning Service πρέπει να συνάψετε συμφωνία με την 3Com για αυτόν τον σκοπό. Για περισσότερες πληροφορίες, παρακαλούμε επικοινωνήστε με τη διεύθυνση sales@kerbango.com.

Αλλαγές στους Όρους και προϋποθέσεις και στην υπηρεσία Kerbango Tuning Service. Η 3Com μπορεί να τροποποιεί ή να τερματίζει τις υπηρεσίες της κατά διαστήματα, για οποιονδήποτε λόγο και χωρίς ειδοποίηση, και διατηρεί το δικαίωμα τερματισμού με ή χωρίς ειδοποίηση, χωρίς καμία ευθύνη προς εσάς, οποιονδήποτε άλλο χρήστη ή τρίτο μέρος. Η 3Com διατηρεί το δικαίωμα τροποποίησης των Όρων και προϋποθέσεων κατά διαστήματα, χωρίς ειδοποίηση. 

Αποποίηση εγγυήσεων. Η 3Com αποποιείται οποιαδήποτε και κάθε ευθύνη ή υπαιτιότητα για την ακρίβεια, το περιεχόμενο, την πληρότητα, τη νομιμότητα, την αξιοπιστία ή τη λειτουργικότητα ή διαθεσιμότητα πληροφοριών ή υλικού που εμφανίζονται στα αποτελέσματα της υπηρεσίας Kerbango Tuning Service. Η 3Com αποποιείται οποιαδήποτε ευθύνη για τη διαγραφή, αποτυχία αποθήκευσης, αποτυχία παράδοσης ή μη έγκαιρη παράδοση πληροφοριών ή υλικού. Η 3Com αποποιείται οποιαδήποτε ευθύνη για τυχόν ζημία που μπορεί να προκληθεί από τη λήψη ή προσπέλαση πληροφοριών ή υλικού στο Διαδίκτυο μέσω της υπηρεσίας Kerbango Tuning Service. 

Η ΥΠΗΡΕΣΙΑ KERBANGO TUNING SERVICE ΠΑΡΕΧΕΤΑΙ «ΩΣ ΕΧΕΙ», ΧΩΡΙΣ ΚΑΜΙΑ ΕΓΓΥΗΣΗ. Η 3COM ΑΠΟΠΟΙΕΙΤΑΙ ΡΗΤΑ, ΣΤΟΝ ΜΕΓΙΣΤΟ ΒΑΘΜΟ ΠΟΥ ΕΠΙΤΡΕΠΕΤΑΙ ΑΠΟ ΤΟ ΝΟΜΟ, ΟΛΕΣ ΤΙΣ ΡΗΤΕΣ, ΣΙΩΠΗΡΕΣ ΚΑΙ ΕΚ ΤΟΥ ΝΟΜΟΥ ΕΓΓΥΗΣΕΙΣ, ΣΥΜΠΕΡΙΛΑΜΒΑΝΟΜΕΝΩΝ, ΕΝΔΕΙΚΤΙΚΑ, ΤΩΝ ΕΓΓΥΗΣΕΩΝ ΕΜΠΟΡΕΥΣΙΜΟΤΗΤΑΣ, ΚΑΤΑΛΛΗΛΟΤΗΤΑΣ ΓΙΑ ΣΥΓΚΕΚΡΙΜΕΝΟ ΣΚΟΠΟ ΚΑΙ ΜΗ ΠΑΡΑΒΙΑΣΗΣ ΑΠΟΚΛΕΙΣΤΙΚΩΝ ΔΙΚΑΙΩΜΑΤΩΝ. Η 3COM ΑΠΟΠΟΙΕΙΤΑΙ ΚΑΘΕ ΕΓΓΥΗΣΗ ΠΟΥ ΑΦΟΡΑ ΤΗΝ ΑΣΦΑΛΕΙΑ, ΤΗΝ ΑΞΙΟΠΙΣΤΙΑ, ΤΗΝ ΕΠΙΚΑΙΡΟΤΗΤΑ ΚΑΙ ΤΗΝ ΑΠΟΔΟΣΗ ΤΗΣ ΥΠΗΡΕΣΙΑΣ KERBANGO TUNING SERVICE. Η 3COM ΑΠΟΠΟΙΕΙΤΑΙ ΚΑΘΕ ΕΓΓΥΗΣΗ ΓΙΑ ΤΥΧΟΝ ΠΛΗΡΟΦΟΡΙΕΣ Ή ΣΥΜΒΟΥΛΕΣ ΠΟΥ ΛΑΜΒΑΝΟΝΤΑΙ ΜΕΣΩ ΤΗΣ ΥΠΗΡΕΣΙΑΣ KERBANGO TUNING SERVICE. Η 3COM ΑΠΟΠΟΙΕΙΤΑΙ ΚΑΘΕ ΕΓΓΥΗΣΗ ΓΙΑ ΥΠΗΡΕΣΙΕΣ Ή ΑΓΑΘΑ ΠΟΥ ΛΑΜΒΑΝΟΝΤΑΙ ΜΕΣΩ ΤΗΣ ΥΠΗΡΕΣΙΑΣ KERBANGO TUNING SERVICE Ή ΔΙΑΦΗΜΙΖΟΝΤΑΙ ΑΠΟ ΑΥΤΗΝ Ή ΛΑΜΒΑΝΟΝΤΑΙ ΜΕΣΩ ΣΥΝΔΕΣΜΩΝ ΠΟΥ ΠΑΡΕΧΟΝΤΑΙ ΑΠΟ ΤΗΝ ΥΠΗΡΕΣΙΑ KERBANGO TUNING SERVICE, ΚΑΘΩΣ ΚΑΙ ΓΙΑ ΚΑΘΕ ΠΛΗΡΟΦΟΡΙΑ Ή ΣΥΜΒΟΥΛΗ Η ΟΠΟΙΑ ΛΑΜΒΑΝΕΤΑΙ ΜΕΣΩ ΟΠΟΙΩΝΔΗΠΟΤΕ ΣΥΝΔΕΣΜΩΝ ΠΟΥ ΠΑΡΕΧΟΝΤΑΙ ΣΤΗΝ ΥΠΗΡΕΣΙΑ KERBANGO TUNING SERVICE. 

ΚΑΤΑΝΟΕΙΤΕ ΚΑΙ ΑΠΟΔΕΧΕΣΤΕ ΟΤΙ Η ΛΗΨΗ Ή Η ΑΠΟΚΤΗΣΗ ΜΕ ΟΠΟΙΟΝΔΗΠΟΤΕ ΤΡΟΠΟ ΥΛΙΚΟΥ Ή ΔΕΔΟΜΕΝΩΝ ΜΕΣΩ ΤΗΣ ΧΡΗΣΗΣ ΤΗΣ ΥΠΗΡΕΣΙΑΣ KERBANGO TUNING SERVICE ΥΠΟΚΕΙΤΑΙ ΣΤΗ ΔΙΚΗ ΣΑΣ ΕΥΧΕΡΕΙΑ ΚΑΙ ΕΥΘΥΝΗ ΚΑΙ ΟΤΙ ΘΑ ΕΙΣΤΕ ΑΠΟΚΛΕΙΣΤΙΚΑ ΥΠΕΥΘΥΝΟΙ ΓΙΑ ΤΥΧΟΝ ΖΗΜΙΕΣ ΣΤΟ ΣΥΣΤΗΜΑ ΥΠΟΛΟΓΙΣΤΗ ΣΑΣ Ή ΓΙΑ ΑΠΩΛΕΙΑ ΔΕΔΟΜΕΝΩΝ ΠΟΥ ΜΠΟΡΕΙ ΝΑ ΠΡΟΚΛΗΘΕΙ ΑΠΟ ΤΗ ΛΗΨΗ ΤΟΥ ΕΝ ΛΟΓΩ ΥΛΙΚΟΥ Ή ΔΕΔΟΜΕΝΩΝ. 

ΣΕ ΟΡΙΣΜΕΝΕΣ ΠΟΛΙΤΕΙΕΣ Ή ΑΛΛΕΣ ΔΙΚΑΙΟΔΟΣΙΕΣ ΔΕΝ ΕΠΙΤΡΕΠΕΤΑΙ Ο ΑΠΟΚΛΕΙΣΜΟΣ ΣΙΩΠΗΡΩΝ ΕΓΓΥΗΣΕΩΝ, ΕΠΟΜΕΝΩΣ ΟΙ ΠΑΡΑΠΑΝΩ ΑΠΟΚΛΕΙΣΜΟΙ ΕΝΔΕΧΕΤΑΙ ΝΑ ΜΗΝ ΙΣΧΟΥΝ ΓΙΑ ΕΣΑΣ. ΕΝΔΕΧΕΤΑΙ ΕΠΙΣΗΣ ΝΑ ΕΧΕΤΕ ΑΛΛΑ ΔΙΚΑΙΩΜΑΤΑ ΠΟΥ ΔΙΑΦΕΡΟΥΝ ΑΠΟ ΠΟΛΙΤΕΙΑ ΣΕ ΠΟΛΙΤΕΙΑ ΚΑΙ ΑΠΟ ΔΙΚΑΙΟΔΟΣΙΑ ΣΕ ΔΙΚΑΙΟΔΟΣΙΑ. 

Περιορισμός ευθύνης. ΣΕ ΚΑΜΙΑ ΠΕΡΙΠΤΩΣΗ Η 3COM ΔΕΝ ΦΕΡΕΙ ΕΥΘΥΝΗ ΠΡΟΣ ΟΠΟΙΟΝΔΗΠΟΤΕ ΧΡΗΣΤΗ ΟΣΟΝ ΑΦΟΡΑ ΤΗ ΧΡΗΣΗ Ή ΑΚΑΤΑΛΛΗΛΗ ΧΡΗΣΗ ΤΗΣ ΥΠΗΡΕΣΙΑΣ KERBANGO TUNING SERVICE ΑΠΟ ΤΟΝ ΕΝ ΛΟΓΩ ΧΡΗΣΤΗ Ή ΤΗΝ ΕΞΑΡΤΗΣΗ ΤΟΥ ΑΠΟ ΑΥΤΗΝ, Η ΟΠΟΙΑ ΑΠΟΡΡΕΙ ΑΠΟ ΟΠΟΙΑΔΗΠΟΤΕ ΑΞΙΩΣΗ ΠΟΥ ΣΧΕΤΙΖΕΤΑΙ ΜΕ ΤΗΝ ΠΑΡΟΥΣΑ ΑΔΕΙΑ Ή ΤΟ ΕΝ ΛΟΓΩ ΘΕΜΑ. Ο ΕΝ ΛΟΓΩ ΠΕΡΙΟΡΙΣΜΟΣ ΕΥΘΥΝΗΣ ΙΣΧΥΕΙ ΓΙΑ ΤΗΝ ΑΠΟΦΥΓΗ ΑΠΟΖΗΜΙΩΣΕΩΝ ΓΙΑ ΑΜΕΣΕΣ, ΕΜΜΕΣΕΣ, ΑΠΟΘΕΤΙΚΕΣ, ΠΑΡΕΠΟΜΕΝΕΣ, ΕΙΔΙΚΕΣ, ΥΠΟΔΕΙΓΜΑΤΙΚΕΣ ΚΑΙ ΠΟΙΝΙΚΕΣ ΖΗΜΙΕΣ, ΑΝΕΞΑΡΤΗΤΑ ΑΠΟ ΤΟ ΑΝ ΜΙΑ ΤΕΤΟΙΑ ΑΞΙΩΣΗ ΒΑΣΙΖΕΤΑΙ ΣΕ ΕΓΓΥΗΣΗ, ΣΥΜΒΑΣΗ, ΑΔΙΚΟΠΡΑΞΙΑ (ΣΥΜΠΕΡΙΛΑΜΒΑΝΟΜΕΝΗΣ ΤΗΣ ΑΜΕΛΕΙΑΣ), Ή ΑΛΛΟ (ΑΚΟΜΑ ΚΑΙ ΑΝ Η 3COM ΕΧΕΙ ΛΑΒΕΙ ΠΡΟΕΙΔΟΠΟΙΗΣΗ ΓΙΑ ΤΗΝ ΠΙΘΑΝΟΤΗΤΑ ΤΕΤΟΙΩΝ ΖΗΜΙΩΝ). Ο ΕΝ ΛΟΓΩ ΠΕΡΙΟΡΙΣΜΟΣ ΕΥΘΥΝΗΣ ΙΣΧΥΕΙ ΑΝΕΞΑΡΤΗΤΑ ΑΠΟ ΤΟ ΑΝ ΟΙ ΖΗΜΙΕΣ ΑΠΟΡΡΕΟΥΝ ΑΠΟ ΤΗ ΧΡΗΣΗ Ή ΤΗΝ ΑΚΑΤΑΛΛΗΛΗ ΧΡΗΣΗ ΤΗΣ ΥΠΗΡΕΣΙΑΣ KERBANG TUNING SERVICE Ή ΤΗΝ ΕΞΑΡΤΗΣΗ ΑΠΟ ΑΥΤΗΝ, ΑΠΟ ΤΗΝ ΑΔΥΝΑΜΙΑ ΧΡΗΣΗΣ ΤΗΣ ΥΠΗΡΕΣΙΑΣ KERBANGO TUNING SERVICE, Ή ΑΠΟ ΤΗ ΔΙΑΚΟΠΗ, ΑΝΑΣΤΟΛΗ Ή ΤΕΡΜΑΤΙΣΜΟ ΤΗΣ ΥΠΗΡΕΣΙΑΣ KERBANGO TUNING SERVICE (ΣΥΜΠΕΡΙΛΑΜΒΑΝΟΜΕΝΩΝ ΤΩΝ ΕΝ ΛΟΓΩ ΖΗΜΙΩΝ ΠΟΥ ΠΡΟΚΑΛΟΥΝΤΑΙ ΑΠΟ ΤΡΙΤΑ ΜΕΡΗ). Ο ΕΝ ΛΟΓΩ ΠΕΡΙΟΡΙΣΜΟΣ ΙΣΧΥΕΙ ΕΠΙΣΗΣ ΑΝΑΦΟΡΙΚΑ ΜΕ ΖΗΜΙΕΣ ΟΙ ΟΠΟΙΕΣ ΠΡΟΚΑΛΟΥΝΤΑΙ ΛΟΓΩ ΑΛΛΩΝ ΥΠΗΡΕΣΙΩΝ Ή ΑΓΑΘΩΝ ΠΟΥ ΛΑΜΒΑΝΟΝΤΑΙ ΜΕΣΩ ΤΗΣ ΥΠΗΡΕΣΙΑΣ KERBANGO TUNING SERVICE Ή ΔΙΑΦΗΜΙΖΟΝΤΑΙ ΣΕ ΑΥΤΗΝ Ή ΛΑΜΒΑΝΟΝΤΑΙ ΜΕΣΩ ΟΠΟΙΩΝΔΗΠΟΤΕ ΣΥΝΔΕΣΜΩΝ ΠΟΥ ΠΑΡΕΧΟΝΤΑΙ ΣΤΗΝ ΥΠΗΡΕΣΙΑ KERBANGO TUNING SERVICE, ΚΑΘΩΣ ΚΑΙ ΛΟΓΩ ΟΠΟΙΩΝΔΗΠΟΤΕ ΠΛΗΡΟΦΟΡΙΩΝ Ή ΣΥΜΒΟΥΛΩΝ ΠΟΥ ΛΑΜΒΑΝΟΝΤΑΙ ΜΕΣΩ ΤΗΣ ΥΠΗΡΕΣΙΑΣ KERBANGO TUNING SERVICE Ή ΔΙΑΦΗΜΙΖΟΝΤΑΙ ΣΕ ΑΥΤΗΝ Ή ΛΑΜΒΑΝΟΝΤΑΙ ΜΕΣΩ ΟΠΟΙΩΝΔΗΠΟΤΕ ΣΥΝΔΕΣΜΩΝ ΠΟΥ ΠΑΡΕΧΟΝΤΑΙ ΣΤΗΝ ΥΠΗΡΕΣΙΑ KERBANGO TUNING SERVICE. Ο ΕΝ ΛΟΓΩ ΠΕΡΙΟΡΙΣΜΟΣ ΙΣΧΥΕΙ ΕΠΙΣΗΣ, ΧΩΡΙΣ ΠΕΡΙΟΡΙΣΜΟ, ΓΙΑ ΤΗΝ ΠΡΟΜΗΘΕΙΑ ΑΝΤΙΚΑΤΑΣΤΑΤΩΝ ΑΓΑΘΩΝ Ή ΥΠΗΡΕΣΙΩΝ, ΑΠΩΛΕΙΑ ΚΕΡΔΩΝ Ή ΑΠΩΛΕΙΑ ΔΕΔΟΜΕΝΩΝ. Ο ΕΝ ΛΟΓΩ ΠΕΡΙΟΡΙΣΜΟΣ ΙΣΧΥΕΙ ΠΕΡΑΙΤΕΡΩ ΑΝΑΦΟΡΙΚΑ ΜΕ ΤΗΝ ΑΠΟΔΟΣΗ Ή ΤΗ ΜΗ ΑΠΟΔΟΣΗ ΤΗΣ ΥΠΗΡΕΣΙΑΣ KERBANG TUNING SERVICE Ή ΟΠΟΙΩΝΔΗΠΟΤΕ ΠΛΗΡΟΦΟΡΙΩΝ Ή ΕΜΠΟΡΕΥΜΑΤΩΝ ΠΟΥ ΠΑΡΟΥΣΙΑΖΟΝΤΑΙ ΣΕ ΑΥΤΗΝ, ΣΥΝΔΕΟΝΤΑΙ Ή ΣΥΣΧΕΤΙΖΟΝΤΑΙ ΚΑΤΑ ΟΠΟΙΟΝΔΗΠΟΤΕ ΤΡΟΠΟ ΜΕ ΤΗΝ ΥΠΗΡΕΣΙΑ KERBANG TUNING SERVICE. Ο ΕΝ ΛΟΓΩ ΠΕΡΙΟΡΙΣΜΟΣ ΙΣΧΥΕΙ ΠΕΡΑ ΑΠΟ ΟΠΟΙΑΔΗΠΟΤΕ ΑΣΤΟΧΙΑ ΟΥΣΙΑΣΤΙΚΟΥ ΣΚΟΠΟΥ ΟΠΟΙΑΣΔΗΠΟΤΕ ΠΕΡΙΟΡΙΣΜΕΝΗΣ ΑΠΟΖΗΜΙΩΣΗΣ ΚΑΙ ΣΤΟΝ ΜΕΓΙΣΤΟ ΒΑΘΜΟ ΠΟΥ ΕΠΙΤΡΕΠΕΤΑΙ ΑΠΟ ΤΟ ΝΟΜΟ. 

ΣΕ ΟΡΙΣΜΕΝΕΣ ΠΟΛΙΤΕΙΕΣ Ή ΑΛΛΕΣ ΔΙΚΑΙΟΔΟΣΙΕΣ ΔΕΝ ΕΠΙΤΡΕΠΕΤΑΙ Ο ΑΠΟΚΛΕΙΣΜΟΣ Ή Ο ΠΕΡΙΟΡΙΣΜΟΣ ΕΥΘΥΝΗΣ ΓΙΑ ΑΠΟΘΕΤΙΚΕΣ Ή ΠΑΡΕΠΟΜΕΝΕΣ ΖΗΜΙΕΣ, ΕΠΟΜΕΝΩΣ ΟΙ ΠΑΡΑΠΑΝΩ ΠΕΡΙΟΡΙΣΜΟΙ ΚΑΙ ΑΠΟΚΛΕΙΣΜΟΙ ΕΝΔΕΧΕΤΑΙ ΝΑ ΜΗΝ ΙΣΧΟΥΝ ΓΙΑ ΕΣΑΣ. 

Χωρίς περιορισμό των ανωτέρω, σε καμία περίπτωση η 3Com δεν φέρει ευθύνη για οποιαδήποτε καθυστέρηση ή αστοχία στην απόδοση που προκύπτει άμεσα ή έμμεσα από φυσικές αιτίες, δυνάμεις ή αιτίες πέρα από τον εύλογο έλεγχό της, συμπεριλαμβανομένων, χωρίς περιορισμό, αστοχιών του Διαδικτύου, αστοχιών υπολογιστικού εξοπλισμού, αστοχιών τηλεπικοινωνιακού εξοπλισμού, αστοχιών άλλου εξοπλισμού, αστοχιών ηλεκτρικού ρεύματος, απεργιών, εργατικών διενέξεων, ταραχών, εξεγέρσεων, κοινωνικών διαταραχών, ελλείψεων εργατικού δυναμικού ή υλικών, πυρκαγιών, πλημμυρών, εκρήξεων, μεταφυσικών αιτιών, πολέμου, κυβερνητικών ενεργειών, εντολών εγχώριων ή ξένων δικαστηρίων ή επιτροπών, μη απόδοσης τρίτων μερών, ή απώλειας ή διακυμάνσεων στη θέρμανση, τον φωτισμό ή τον κλιματισμό. 

Διάφοροι όροι. Οι εν λόγω Όροι και προϋποθέσεις διέπονται από και ερμηνεύονται σύμφωνα με το δίκαιο της Πολιτείας της Καλιφόρνιας, εξαιρώντας τη σύγκρουση των νομικών διατάξεων ή την πραγματική πολιτεία ή χώρα διαμονής σας. Αν για οποιονδήποτε λόγο ένα δικαστήριο της αρμόδιας δικαιοδοσίας κρίνει ότι οποιοσδήποτε όρος ή μέρος των Όρων και προϋποθέσεων είναι άκυρος, οι υπόλοιποι Όροι και προϋποθέσεις παραμένουν σε πλήρη ισχύ και εξακολουθούν να παράγουν τα αποτελέσματά τους. 

Οι παρόντες Όροι και προϋποθέσεις αποτελούν την πλήρη συμφωνία μεταξύ των μερών σε σχέση με το εν λόγω θέμα και υπερισχύουν όλων των προηγούμενων ή ισχυουσών συνεννοήσεων ή συμφωνιών, γραπτών ή προφορικών, τις οποίες και αντικαθιστούν, όσον αφορά το εν λόγω θέμα. Οποιαδήποτε απαλλαγή από οποιονδήποτε όρο των Όρων και προϋποθέσεων θα ισχύει μόνο γραπτώς και με υπογραφή από την 3Com. 

EA0815
Ενημέρωση 23/9/2011